KIF TELGĦET IL-KNISJA TAL-KUNCIZZJONI Mons. Mattew Chircop Arċipriet tal-Kattidral ta' Malta Jidhirli li hija ħaġa xierqa li din is-sena peress li taħbat is-sena gubiljari tal-fidda tal- parroċċa tal-Ħamrun ta' l-Immakulata Kunċizzjoni, ngħid xi ħaġa fuqha biex lill- preżenti nagħtuhom tagħrif ħalli ma jinsewx lil dawk li telqu. Il-parroċċa tal-Kunċizzjoni hija, biex ingħid hekk, bint il-parroċċa ta' San Gejtanu, bħalma huma dawk l-oħrajn tal-Marsa tas-Santissma Trinità u ta' Santa Venera. Dan jista' jwassal biex il-Parroċċa, omm ta' San Gejtanu tista' issir Arċipretali (darba tektikt lill-Arċisqof Gonzi u weġibni, 'Nitolbok biex ma taqlagħlix inkwiet. ' u jien obdejtu. Is-Sur Pawlu Burlo li mill-Belt ġie joqgħod hawn il-Ħamrun, tefa' żerriegħa f'nofs il- parroċċa tagħna li llum kibret f'siġra sabiħa u kbira. M'iniex ser noqgħod ngħid kemm ħadem dan Pawlu għall-Knisja tal-Kunċizzjoni li minnu taf twelidha u naturalment mas- saċerdoti li ħadmu miegħu biex bil-ftit 'il ftit minn taħt it-taraġ tad-dar ta' Pawlu Burlo saret knisja l-ġmiel tagħha. Mela fis-sena 1957, wara ħafna kunċerti, taħbit u diffikultajiet (il-maħbub tiegħi Dun Edgar li ħadd ħliefi ma jaf kemm tħabat) irnexxielna nakkwistaw l-art fejn illum jinsab it-tempju ta' din il-parroċċa. Kif akkwistajna din l-art ma nafx imnejn. Żgur li San Gejtanu indaħal hu. Flus u bini, il-parroċċa ta' San Gejtanu ma kelliex biex tagħmel tajjeb għax-xogħol ta' knisja, imma b'dana kollu dħalna għal dan il-piż b'ruħna u ġisimna u bdejna ngħinu lil xulxin Dun Edgar u jien, wieħed jiġbor u jagħmel lotteriji u jien minn naħa l-oħra. L-Arċisqof Gonzi ma naqasx li jagħti sehmu wkoll u l-knisja telgħet. Irrid ingħid ukoll, li mal-mewt ta' Dun Edgar Vella, inħoloq problema ġdida… mal-parroċċa li kelli fuq spalleja, ġiet din il-kwistjoni ukoll, imma bl-għajnuna tas-Sema sibt forċina f'Dun Ġużepp Mifsud Bonniċi li għalkemm saċerdot żagħżugħ (ċertament bija warajh) ma qatax qalbu… id- ' dejn tħallas… il-knisja tlestiet… għal ċerti kwistjonijiet sibna jgħina lil Dun Ġużepp Frendo… u bdejna niffunzjonaw kollox, għall-ewwel taħt il-knisja, imbagħad fuq talba tiegħi, saret viċi parroċċa. Deherli, wara xi żmien li kienet tkun ħaġa tajba kieku kelli nissuġgerixxi li z-zona tal- Kunċizzjoni ssir parroċċa u darba f'konversazzjoni ma' Mons. Arċisqof Gonzi, li ta' spiss kien jistaqsini fuqha u li ta' sikwiet kien jiġi jagħti daqqa t'għajn, illanċjajt il- proposta. Mons. Arċisqof baqa' skantat u wieġibni, 'Mur aħseb sewwa x'inti titlobni Dak iż-żmien il-Kappillan ta' parroċca kien inamovibbli skond il-liġijiet tal-Knisja (ara CJ.C. 454). Dan ifisser illi l-Isqof biex iċaqlaq Kappillan kien jeħtieġ jew li lill-Kappillan jgħaddih għal xi kariga aħjar jew ineħħih b'kastig. , ikompli f'paġna 27 minn paġna 25 Iżjed ukoll li biex jaqsam parroċċa fi tnejn kien ifisser li lill-Kappillan ser inaqqaslu mill-proventi tiegħu biex jeħodhom il-kappillan tal-parroċċa l-ġdida, għaldaqstant l- Isqof ma setax minn rajh jekk mhux bil-kunsens tal-kappillan eżistenti, jeħodlu biċċa mill-parroċċa tiegħu u jtiha lil ħaddieħor. Dan kollu jien kont nafu u Mons. Arċisqof spjegahuli u jien, kontra kull meritu tiegħi, li qatt ma fittixt lili nnifsi imma dejjem il-ġid speċjalment spiritwali tal-parruċċani tiegħi, b'għajnejja miftuħa sostnejt it-talba tiegħi. L-Arċisqof ikkuntentani. L-unika kondizzjoni li għamilt hi li l-ewwel kappillan tal- parroċċa l-ġdida jkun Dun Ġużepp Mifsud Bonnici, kif fir-realtà sar… u li d-Digriet joħroġ fl-ewwel tas-sena, jum il-birthdav tiegħi. Qed ngħid dan kollu biex flimkien niftakru li dik l-Omm Verġni li tat lil Gejtanu it- ukoll tat il-parroċċa l- oħra tal-Ħamrun lill- Ħamruniżi. Għaldaqstant filwaqt li nifirħulhom li ġa għandhom 25 sena ta' ħidma, nħeġġiġhom dejjem biex iż-żewġ parroċċi jibqgħu magħqudin kif dejjem f'tiehmna li nagħmlu, il-Kanonku Mifsud Bonnici u jien u kif baqa' jagħmel il-Kappillan preżenti ħabibi, Dun Wallv. Nifraħ minn qalbi liż-żewġ Kappillani li minn Knisja vojta, imlewha, libbsuha, sebbħuha u issa wkoll hemm iċ-ċans li jsejħu lil fidili bl- erba' qniepen ta' tonalità armonjoża li żanżnu f'dan il- ġublew tal-fidda tal- parroċċa żagħzugħa fiż-żmien imma matura fil-ħidma.